Mariamu alikuwa dada wa Aroni na Musa, wana wa Amram na Yokebed. Aliishi katika karne ya 13 K.K.. Anatajwa katika vitabu vitatu vya Biblia (Kutoka, Hesabu na Mika). Mariamu ni mwanamke wa kwanza kuitwa "nabii" na ndiye aliyeongoza mashangilio baada ya Mungu kuangamiza Wamisri katika maji ya Bahari ya Shamu (Kutoka 15:20-21). Wimbo wake ni kati ya maandiko matakatifu ya kale zaidi. Katika Kurani Bikira Mariamu anatajwa kama binti Amram.